《蝶恋花 九月初二夜雨过垂虹桥，书感同梦西》
清代·周星誉

细雨愔愔蓬背滴。蓬底羁人，自展单衾褟。梦又不成灯又黑。

乱展声里天如墨。

似酒浓愁无处说。待倩双鸿，远向天涯觅。桥外杨花桥下客。

可怜一样伤漂泊。

作者简介：（1826—1884）浙江山阴人，原籍河南祥符，字畇叔，一字叔云。道光三十年进士，改庶吉士。历任江南道监察御史，礼部给事中，官至两广盐运使兼署广东按察使。为御史时，疏劾王有龄、何桂清，有直声。中法战争时，征兵筹饷以济刘永福。工诗词，曾办“益社”，一时名流云集。又善绘折枝花卉。有《沤堂诗词日记》、《传忠堂古文》。